b'\n_START_ARTICLE_\nAkvatinta\n_START_PARAGRAPH_\nAkvatinta je vrsta jedkanice, za katero je zna\xc4\x8dilno stopnjevano ploskovno jedkanje za izvedbo ve\xc4\x8dbarvnih odtisov in doseganje tonskih odtenkov. Pojem se uporablja tudi za postopek jedkanja._NEWLINE_Akvatinta sodi v tehniko globokega tiska pri katerem se oblika za tiskanje dobi na kemi\xc4\x8den na\xc4\x8din z jedkanjem s kislino najpogosteje cinkane, bakrene ali medeninaste plo\xc5\xa1\xc4\x8de. Tehnika globokega tiska se deli se na: mehansko (bakrorez, suha igla, punciranje, mehka tinta)ali kemi\xc4\x8dno (bakropis, akvatinta, rezerva\xc5\xbe itd.)_NEWLINE_Postopek izdelave akvatinte je poenostavljeno naslednji: na kovinsko plo\xc5\xa1\xc4\x8do se mora nanesti prah kolofonije (smolaste izlu\xc5\xbeevine smrekovega lesa imenovane po mestu Kolofonu u Mali Aziji od koder se je dobivala), ali fini prah asfaltne smole, ki se potem s segrevanjem zape\xc4\x8de na povr\xc5\xa1ino plo\xc5\xa1\xc4\x8de. Pri potapljanju plo\xc5\xa1\xc4\x8de v kislino zalepljene to\xc4\x8dke smole \xc5\xa1\xc4\x8ditijo kovino od jedkanja. Na mestih kjer ni to\xc4\x8dk, kislina neza\xc5\xa1\xc4\x8diteno povr\xc5\xa1ino izdolbe do \xc5\xbeeljenega nivoja._NEWLINE_Z ve\xc4\x8dkratnim ponavljanjem postopka (za\xc5\xa1\xc4\x8dito izbranih povr\xc5\xa1in z lakom) se dobi grafi\xc4\x8dna povr\xc5\xa1ina bogata s tonsko gradacijo, z drobnimi ali debelej\xc5\xa1imi pikicami, ki razli\xc4\x8dno zadr\xc5\xbeujejo barvo in s tem omogo\xc4\x8dajo tiskanje razli\xc4\x8dnih odtenkov od najsvetlej\xc5\xa1ih do najtemnej\xc5\xa1ih.'